Крвави престо/9
Друга појава

БОДИН (дође и седне) 
На свету све је пуста себичност, 
Што креће справу сваког покора; 
Потвора мукла, отровна гуја 
Прљави језик сликом плази свој 
На чисто име, добру намеру.— 
Ласкање ниско, блудница вешта, 
Од лепих речи кључеве гради 
Па као црв се у праху вије 
Док с' недокраде смејом лукавим. 
До вратаоца чистога срца. 
На врати срца памет стражари, 
Ал' и тај стражар, укротник страсти 
Не може дуго речима лепим 
Блуднице оне да се противи 
Већ жртвом њеном постане тужном.-
Стражару срца, памети моја, 
Блудница она и тебе куша, 
Па зар да и ти посрнеш? И ти? 
Ма имена ми, то неће бити! 
То није тако, то бит' не може,
К'о саветници што ми рекоше! 
Да браћа моја на ме устају. 
То није тако! То је клевета, 
Што ју је ниска злоба родила 
Та суложиица сплетке прљаве.

Крвави престо